Juhtivkomisjon õiguskomisjon EELNÕU

**584 SE I**

**Tööalasest Euroopa Liidu õiguse rikkumisest teavitaja kaitse seaduse ja rahvusvahelise sanktsiooni seaduse täiendamise seadus (liidu piiravate meetmete direktiiv)**

**§ 1. Tööalasest Euroopa Liidu õiguse rikkumisest teavitaja kaitse seaduse täiendamine**

Tööalasest Euroopa Liidu õiguse rikkumisest teavitaja kaitse seaduses tehakse järgmised muudatused:

**1)** paragrahvi 2 lõiget 1 täiendatakse punktiga 13 järgmises sõnastuses:

„13) Euroopa Liidu lepingu artikli 29 või Euroopa Liidu toimimise lepingu artikli 215 alusel liidu poolt vastu võetud piiravad meetmed.“;

**2)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1226, mis käsitleb liidu piiravate meetmete rikkumisega seotud kuritegude määratlemist ja nende eest mõistetavaid karistusi ning millega muudetakse direktiivi (EL) 2018/1673 (ELT L, 2024/1226, 29.04.2024).“.

**§ 2. Rahvusvahelise sanktsiooni seaduse täiendamine**

Rahvusvahelise sanktsiooni seaduse paragrahvi 61 täiendatakse lõikega 3 järgmises sõnastuses:

„(3) Euroopa Liidu õiguse rikkumisest teavitamisel kohaldatakse asjaomast tööalasest Euroopa Liidu õiguse rikkumisest teavitaja kaitse seadust.“.

**§ 3. Seaduse jõustumine**

Käesolev seadus jõustub 2025. aasta 20. mail.

Lauri Hussar

Riigikogu esimees

Tallinn, 2025

Algatab Vabariigi Valitsus 25. veebruaril 2025. a nr 2-6/25-00333

Vabariigi Valitsuse nimel

(allkirjastatud digitaalselt)

Heili Tõnisson

Valitsuse nõunik